REGOLAMENT TAL-KUMMISSJONI (KE) Nru 1010/2005

tat-30 ta' Ġunju 2005

li jemenda r-Regolament tal-Kummissjoni (KE) Nru 628/2005 li jimponi dazju provviżorju anti-dumping fuq importazzjonijiet ta’ salamun imrobbi li joriġina min-Norveġja

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”) u b’mod partikulari l-Artikolu 7 tiegħu,

Wara li kkonsultat mal-Kumitat Konsultattiv,

Billi:

1. IL-MIŻURI EŻISTENTI

2. FORMA TAL-MIŻURI PROVVIŻORJI ANTI-DUMPING

3. TUL TA' ŻMIEN TAL-MIŻURI

4. ID-DISPOŻIZZJONI FINALI

ADOTTAT DAN IR-REGOLAMENT:

Artikolu 1

L-Artikolu 1 tar-Regolament tal-Kummissjoni (KE) Nru 628/2005 qiegħed hawn jinbidel b'dan li ġej:

“1. Dazju tal-anti-dumping provviżorju qiegħed jiġi impost hawnhekk fuq l-importazzjonijiet ta' salamun imrobbi (li mhux selvaġġ), disponibbli jew le bħala fillet, frisk, imkessaħ jew iffriżat, li jaqa’ taħt il-kodiċi NM ex 0302 12 00, ex 0303 11 00, ex 0303 19 00, ex 0303 22 00, ex 0304 10 13 u ex 0304 20 13 (minn hawn ’il quddiem ‘salamun imrobbi’) li joriġina min-Norveġja.

2. Salamun selvaġġ m'għandux ikun soġġett għad-dazju tal-anti-dumping provviżorju. Għall-għan ta' dan ir-Regolament, salamun selvaġġ se jkun dak li fir-rigward tiegħu l-awtoritajiet kompetenti tal-Istati Membri, fejn id-dikjarazzjoni tad-dwana għaċ-ċirkolazzjoni ħielsa huwa aċċettat, ikunu sodisfatti, permezz tad-dokumenti kollha xierqa li għandhom jiġu ppreżentati mill-partijiet interessati, li dan kien maqbud fil-baħar għas-salamun Atlantiku jew Paċifiku jew fi xmajjar għal-salamun tad-Danubju.

3. L-ammont ta' dazju tal-anti-dumping provviżorju għandu jkun id-differenza bejn il-prezz minimu ta' importazzjoni ffissat fil-paragrafu 4 u l-prezz nett ħieles fil-fruntiera tal-Komunità, qabel id-dazju, jekk dan tal-aħħar huwa aktar baxx minn dak ta' qabel. M'għandu jinġabar ebda dazju fejn il-prezz nett ħieles fil-fruntiera tal-Komunità huwa ugwali jew ogħla mill-prezz minimu tal-importazzjoni korrispondenti ffissat fil-paragrafu 4.

4. Għall-għan tal-paragrafu 3, il-prezz minimu ta' importazzjoni li ġej għandu japplika għal kull kilogramm ta’ piż nett tal-prodott:

Preżentazzjoni ta' salamun imrobbi Prezz minimu tal-importazzjoni EUR/kg għall-piż nett tal-prodott Kodiċi TARIC Ħut sħiħ, frisk imkessaħ jew iffriżat 2,81 0302120012, 0302120033, 0302120093, 0303110093, 0303190093, 0303220012, 0303220083 Imnaddaf, bir-ras, frisk, imkessaħ jew iffriżat 3,12 0302120013, 0302120034, 0302120094, 0303110094, 0303190094, 0303220013, 0303220084 Ieħor (inkluż imnaddaf, bla ras), frisk, imkessaħ jew friżat 3,51 0302120015, 0302120036, 0302120096, 0303110018, 0303110096, 0303190018, 0303190096, 0303220015, 0303220086 Ħut sħiħ bla xewk u ħut bla xewk maqtugħ f'biċċiet, li jiżen aktar minn 300 g kull ħuta bla xewk, friska, imkessħa jew iffriżata 4,99 0304101312, 0304101393, 0304201312, 0304201393 Ħut sħiħ ieħor bla xewk u ħut bla xewk maqtugħ f'biċċiet, li jiżen aktar minn 300 g jew inqas għal kull ħuta bla xewk, friska, imkessħa jew iffriżata 6,00 0304101315, 0304101396, 0304201315, 0304201396

5. Ir-rilaxx għaċ-ċirkolazzjoni ħielsa fil-Komunità tal-prodott imsemmi fil-paragrafu 1 għandu jkun soġġett għad-dispożizzjoni ta’ garanzija, ekwivalenti għall-ammont tad-dazju provviżorju.

6. F'każijiet fejn l-oġġetti ġarrbu ħsara qabel ma ddaħħlu fiċ-ċirkolazzjoni ħielsa u għalhekk, il-prezz li tħallas attwalment jew li għandu jitħallas huwa mqassam għad-determinazzjoni tal-valur doganali skont l-Artikolu 145 tar-Regolament tal-Kummissjoni (KEE) Nru 2454/93 (5), l-ammont tad-dazju anti-dumping, maħdum abbażi tal-paragrafu 4 hawn fuq, irid jitnaqqas b'persentaġġ li jikkorrispondi mat-tqassim tal-prezz imħallas attwalment jew li għandu jitħallas.

7. Sakemm ma jkunx speċifikat mod ieћor, għandhom japplikaw id-dispożizzjonijiet dwar id-dazji doganali li huma fis-seħħ.”